पाएं अपने शहर की ताज़ा ख़बरें और फ्री ई-पेपरडाउनलोड करें
मई के पहले ही दिन हुई बारिश के कारण राजधानी में शाम को मौसम पूरी तरह ठंडा हो गया। ठंडी हवा ने मई की गर्मी ही भुला दी। बारिश शुरू होने के साथ चली तेज हवा से शहर के कई इलाकों में बिजली बंद हो गई। इस दौरान घंटों लोगों को अंधेरे में रहना पड़ा।
बिजली विभाग ने शहर में मैदानी अमले को मरम्मत के लिए उतारा, तब जाकर बिजली आई और लोगों ने राहत की सांस ली। शनिवार को राजधानी में दिन का तापमान 40 डिग्री के करीब रहा। तापमान सामान्य से कम होने के कारण बहुत अधिक गर्मी नहीं थी। फिर भी हवा में हल्की तपिश थी। शाम से नमी वाली हवा आनी शुरू हुई। दिन ढलते-ढलते बादल घने होने लगे और लगभग सात बजे तेज हवा के साथ बारिश शुरू हो गई। शहर के अलग-अलग इलाकों में कुछ-कुछ अंतराल में बारिश होने लगी। यह रात साढ़े 9 बजे तक चली।
इससे गर्मी से राहत मिली, लेकिन इससे पहले अंधड़ की वजह से कई इलाकों मंे बिजली बंद हो गई। रामसागर पारा, मौदहापारा, देवेंद्र नगर, लाखे नगर, तात्यापारा, जवाहर नगर, ईदगाहभाठा, संतोषी नगर, टिकरापारा, सिविल लाइन, जीई रोड, पंडरी, सड्ढू, मोवा, डंगनिया, रोहिणीपुरम, गुढ़ियारी, शुक्रवारी बाजार, अशोर नगर सहित कई इलाकों में कुछ-कुछ जगह बिजली सप्लाई दो से तीन घंटे तक प्रभावित रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn